ai4bharat/Pralekha huggingface dataset:
उपराष्ट्रपती कार्यालय
महिलांचा सन्मान करा आणि त्यांच्यासाठी सुरक्षित वातावरण सुनिश्चित करा-उपराष्ट्रपती
उपराष्ट्रपतींनी बेंगळुरु येथे शालेय विद्यार्थ्यांसमवेत साजरे केले रक्षाबंधन
नवी दिल्ली, 22 ऑगस्ट 2021
उपराष्ट्रपती एम. वेंकैय्या नायडू यांनी रक्षाबंधनानिमित्त सर्वांना महिलांचा सन्मान करुन त्यांच्यासाठी सुरक्षित वातावरण सुनिश्चित करण्याचे आवाहन केले.
बेंगळुरु येथे शासकीय दौऱ्यावर असलेल्या उपराष्ट्रपतींनी शालेय विद्यार्थ्यांसमवेत रक्षाबंधन साजरे केले. भाऊ आणि बहिणीतील आदर आणि प्रेम यांच्या विशेष बंधनाचा उत्सव आहे.
नागरिकांनी एकमेकांना भावा -बहिणींप्रमाणे वागवण्याचे आवाहन करत नायडू म्हणाले की, यामुळे नागरिकांमध्ये बंधुता आणि सौहार्द वाढेल आणि आपले राष्ट्र मजबूत होईल.
पुर्वापार असलेल्या भारतीय कुटुंब पद्धतीचे कौतुक करताना ते म्हणाले की, यातून आपल्याला ज्येष्ठांचा आदर करण्याची शिकवण मिळते आणि तरुणांमध्ये आपुलकीची भावना निर्माण होते. उपराष्ट्रपतींनी रक्षाबंधनाच्या शुभेच्छा मराठी आणि कोंकणीसह 13 भाषेतून ट्वीट केल्या.
S.Thakur/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
पंतप्रधान कार्यालय
आशियाई क्रीडा स्पर्धा 2022 मध्ये पुरुषांच्या 1500 मीटर धावण्याच्या अंतिम फेरीत जिन्सन जॉन्सनने कांस्यपदक जिंकल्याबद्दल पंतप्रधानांनी व्यक्त केला आनंद
होंगझू इथे सुरू असलेल्या आशियाई क्रीडा स्पर्धा 2022 मध्ये पुरुषांच्या 1500 मीटर धावण्याच्या अंतिम फेरीत कांस्यपदक जिंकल्याबद्दल, पंतप्रधान नरेंद्र मोदी यांनी, जिन्सन जॉन्सनचे अभिनंदन केले आहे.
पंतप्रधानांनी एक्स या समाज माध्यमावरील आपल्या टिप्पणीत म्हटले आहे:
"एका मोठ्या क्रीडा व्यासपीठावर आपली कामगिरी उंचावत कांस्यपदक जिंकले आहेस! पुरुषांच्या 1500 मीटर धावण्याच्या अंतिम फेरीतील उत्तम कामगिरी केल्याबद्दल जिन्सन जॉन्सन साठी जोरदार टाळ्या! त्याने यशाची नवी शिखरे गाठावीत या शुभेच्छा!"
आरोग्य आणि कुटुंब कल्याण मंत्रालय
भारतात कोरोनातून बरे झालेल्यांच्या संख्येने 95 लाखाचा टप्पा केला पार
रुग्ण बरे होण्याचा 95.40% हा दर जगातल्या सर्वोच्च दरापैकी एक
सक्रीय रुग्ण संख्येत घट होऊन रुग्ण संख्या 3.13 लाख
नवी दिल्ली, 18 डिसेंबर 2020
कोरोनाच्या जागतिक महामारी विरोधातल्या लढ्यात भारताने महत्वाचा आणखी एक टप्पा गाठला आहे. भारतात रुग्ण बरे होण्याचा कल जारी राहिला असून कोरोनातून बरे झालेल्यांच्या एकूण संख्येने 95 लाखाचा  महत्वाचा टप्पा केला आहे. सक्रीय रुग्ण आणि बरे झालेल्यांच्या संख्येतले अंतर सातत्याने वाढत आहे. सक्रीय रुग्णांपेक्षा बरे झालेल्यांची संख्या 92 लाखाने जास्त आहे. बरे होण्याचा दरही वाढून 95.40% झाला आहे. जागतिक स्तरावर हा दर सर्वोच्च असलेल्या देशांपैकी भारत एक आहे.
सक्रीय रुग्णांपेक्षा बरे झालेल्यांची एकूण संख्या 30 पटीने जास्त आहे.भारतात सध्या 3,13,831 सक्रीय रुग्ण असून ते भारताच्या एकूण पॉझीटीव्ह रुग्णांच्या केवळ 3.14% आहे.
दैनंदिन नव्या रुग्णांपेक्षा बरे झालेल्यांची संख्या जास्त असल्याने बरे झालेल्यांच्या एकूण संख्येत वाढ होण्याबरोबरच सक्रीय रुग्णातही घट नोंदवण्यात येत आहे.
गेल्या 24 तासात भारतात 22,890 कोविड बाधितांची नोंद झाली आहे. याच काळात 31,087 रुग्ण कोरोना मुक्त झाले.
गेले 21 दिवस दैनंदिन नव्या रुग्णापेक्षा बरे झालेल्यांची संख्या सातत्याने जास्त आहे.
देशात बरे झालेल्या एकूण रुग्णांपैकी सुमारे 52%  रुग्ण 5 राज्यातले आहेत.
नव्याने बरे होणाऱ्या रुग्णांपैकी 75.46% रुग्ण 10 राज्य/ केंद्र शासित प्रदेशात आहेत.
बरे झालेल्यांची एका दिवसातली सर्वाधिक संख्या केरळमध्ये नोंदवली गेली असून इथे एका दिवसात 4,970 रुग्ण बरे झाले. महाराष्ट्रात गेल्या 24 तासात 4,358 तर पश्चिम बंगाल मध्ये 2,747 रुग्ण बरे झाले.
नव्या रुग्णांपैकी 76.43% रुग्ण 10 राज्य/ केंद्र शासित प्रदेशात आहेत.
केरळ मध्ये सर्वात जास्त म्हणजे 4,969 दैनंदिन रुग्णांची नोंद झाली पश्चिम बंगाल मध्ये 2,245 आणि छत्तीसगड मध्ये 1,584 नव्या रुग्णांची नोंद झाली.
गेल्या 24 तासात 338 मृत्यूंची नोंद झाली.
या पैकी सुमारे 75.15% मृत्यू 10 राज्य / केंद्र शासित प्रदेशातले आहेत.
महाराष्ट्रात सर्वात जास्त म्हणजे दैनंदिन  मृत्यूंची नोंद झाली. पश्चिम बंगाल मध्ये 44 आणि दिल्लीमध्ये 35 मृत्यूंची नोंद झाली.
भारतात दैनंदिन मृत्यू संख्येत सातत्याने घट होत आहे. गेल्या 13 दिवसापासून दैनंदिन मृत्यू संख्या 500 पेक्षा कमी नोंदवली गेली आहे.U.Ujgare/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
कर्मचारी निवड आयोगाच्या परीक्षांच्या नवीन तारखा 3 मे नंतर ठरणार
नवी दिल्ली, 16 एप्रिल 2020
कोरोना विषाणूच्या साथीच्या आजारामुळे उद्भवणाऱ्या परिस्थितीचा आढावा घेण्यासाठी कर्मचारी निवड आयोगाची  विशेष बैठक घेण्यात आली.
लॉकडाऊनमुळे निर्माण झालेल्या निर्बंधांमुळे आणि सोशल डिस्टन्सिंगच्या निकषांमुळे, असा निर्णय घेण्यात आला होता की, सगळ्या परीक्षांच्या तारखांचा वेळोवेळी आढावा घेण्यात येईल, ज्यात उमेदवारांना देशाच्या विविध भागांमधून प्रवास करून यावे लागते. संयुक्त उच्च माध्यमिक  परीक्षा , कनिष्ठ अभियंता  परीक्षा 2019, स्टेनोग्राफर श्रेणी 'सी` आणि `डी` परीक्षा 2019 आणि संयुक्त उच्च माध्यमिक श्रेणी परीक्षेसाठी कौशल्य चाचणी परीक्षा 2018 या परीक्षांच्या नव्या तारखांबाबतचा निर्णय 3 मे, 2020 नंतर म्हणजेच लॉकडाऊनचा दुसरा टप्पा संपल्यानंतर घेतला जाईल.
या परीक्षांच्या तारखांचे केलेले नियोजन आयोगाच्या वेबसाइटवर आणि आयोगाच्या प्रादेशिक / उपप्रादेशिक कार्यालयांमध्ये अधिसूचित केले जाईल. आयोगाने अधिसूचित केलेल्या परीक्षांच्या वार्षिक वेळापत्रकाच्या बरोबरच अन्य परीक्षांच्या वेळापत्रासंदर्भातही आढावा घेतला जाईल.
तसेच, एसएससीचे  सर्व अधिकारी आणि कर्मचारी सदस्य त्यांचा एक दिवसाचा पगार आपत्कालीन परिस्थितीतील पंतप्रधान नागरिक सहायता आणि मदत निधीला  देतील, असे ठरविण्यात आले.
U.Ujgare/S.Shaikh/D.Rane
(
पंतप्रधान कार्यालय
रेल्वेद्वारे आम्ही मागास भागांना जोडून घेत आहोत: पंतप्रधान
नवी दिल्ली, 17 जानेवारी 2021
पंतप्रधान नरेंद्र मोदी म्हणाले"देशातील जे भाग जोडलेले नव्हते आणि जे मागे पडले होते त्यांना आम्ही रेल्वेने जोडून घेत आहोत. देशातील विविध प्रातांना गुजरातमधील केवाडीयाशी जोडणाऱ्या आठ रेल्वेगाड्यांना हिरवा कंदील दाखविताना आणि राज्यातील रेल्वेशी संबंधित अनेक प्रकल्पांचे उद्घाटन दूरदृष्य प्रणालीद्वारे करतांना श्री. मोदी बोलत होते.
पंतप्रधानांनी प्रतिपादन केले, की ब्रॉडगेजिंग आणि विद्युतीकरणाच्या कामांना गती प्राप्त झाली असून वेगाने धावण्यासाठी मार्ग आखले जात आहेत. यामुळे सेमी हाय स्पीड गाड्यांचे सक्षमीकरण झाले असून आम्ही वेगवान गाड्यांच्या क्षमतेकडे वाटचाल करत आहोत, यासाठी अर्थसंकल्पात अनेक पटींनी वाढ करण्यात आली आहे, असेही पंतप्रधान म्हणाले.
पंतप्रधानांनी असेही निदर्शनास आणून दिले, की रेल्वेने पर्यावरण स्नेही रहावे हेदेखील सुनिश्चित केले जात आहे. केवाडीया रेल्वे स्थानक हे भारतात प्रथम सुरु होणारे हरीत इमारत प्रमाणित रेल्वे स्थानक आहे.
पंतप्रधानांनी रेल्वेशी संबंधित उत्पादने आणि तंत्रज्ञान यातील आत्मनिर्भरतेच्या महत्वावर भर दिला, ज्यामुळे आता उत्तम परिणाम मिळत आहेत.उच्च हॉर्स पावरच्या इलेक्ट्रिक लोकोमोटिव्हजच्या स्थानिक उत्पादनांमुळे भारत जगातील पहिली डबल स्टॅक असलेली लांब पल्ल्याची कंटेनर रेल्वेगाडी सुरू करू शकला.आज स्वदेशात निर्माण झालेल्या आधुनिक गाड्यांची मालिका हा भारतीय रेल्वेचा एक भाग असल्याचे पंतप्रधान म्हणाले.
रेल्वेत परीवर्तन आणण्यासाठी कुशल, तज्ञ मनुष्यबळ आणि व्यावसायिकांची आवश्यकता आहे, यावर पंतप्रधानांनी भर दिला. त्यामुळेच बडोदा येथे अभिमत रेल्वे विद्यापीठाची स्थापना झाली.अशी उच्च प्रतीची संस्था असलेला भारत हा काही देशांपैकी एक आहे. या ठिकाणी रेल्वे वाहतुकीसाठी आधुनिक सुविधा, बहुशास्त्रीय संशोधन आणि प्रशिक्षण देण्यात येत आहे. 20 राज्यांतील प्रतिभावंत युवकांना रेल्वेच्या वर्तमान आणि भविष्यकालीन स्थितिबाबत प्रशिक्षण देण्यात येत आहे. यामुळे नाविन्यपूर्ण संशोधन आणि रेल्वेचे आधुनिकीकरण करण्यात मदत होईल, असे पंतप्रधान यावेळी म्हणाले.M.Chopade/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संरक्षण मंत्री श्री. राजनाथ सिंह यांची ईराणच्या संरक्षण मंत्र्यासोबत तेहरानमधे बैठक ;
अफगाणिस्तानातील विभागीय सुरक्षा आणि द्विपक्षीय सहकार्य हे मुद्दे बैठकीच्या केंद्रस्थानी
नवी दिल्ली, 6 सप्टेंबर 2020
संरक्षण मंत्री श्री. राजनाथ सिंह आणि ईराणचे संरक्षण आणि सशस्त्र दल पुरवठा मंत्री ब्रिगेडियर जनरल आमीर हातामी यांच्यात हातामी यांच्या विनंतीवरून 5 सप्टेंबर 2020 रोजी द्विपक्षीय बैठक झाली. मॉस्कोवरून नवी दिल्लीला येताना संरक्षण मंत्र्यांनी तेहरानमधे विराम घेतला होता, त्यादरम्यान ही बैठक झाली.
दोन्ही मंत्र्यांमधे मैत्रीपूर्ण आणि सौहार्द वातावरणात ही बैठक झाली. दोन्ही नेत्यांनी भारत आणि ईराणच्या पुरातन सांस्कृतिक ,भाषाविषयक आणि सभ्यताविषयक संबंधांच्या महत्वावर जोर दिला. त्यांनी द्विपक्षीय सहकार्य पुढे नेण्यावर आणि अफगाणिस्तानातील शांतता आणि स्थैर्य याबाबत क्षेत्रीय सुरक्षिततेच्या मुद्यांवर चर्चा केली.
B.Gokhale/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 219.09 कोटी मात्रांची संख्या केली पार
12 ते 14 वयोगटातील 4.10 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 26,292
गेल्या 24 तासांत देशात 2,139 नव्या कोरोना बाधित रुग्णांची नोंद
रुग्ण बरे होण्याचा दर सध्या 98.76%
सध्याचा साप्ताहिक पॉझिटिव्हिटी दर 1.13%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 219.09  कोटींची संख्या पार केली आहे.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4.10  कोटीहून अधिक किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415282
|
|
2nd Dose
|
|
10119677
|
|
Precaution Dose
|
|
7046967
|
|
FLWs
|
|
1st Dose
|
|
18436963
|
|
2nd Dose
|
|
17717968
|
|
Precaution Dose
|
|
13697131
|
|
Age Group 12-14 years
|
|
1st Dose
|
|
41093959
|
|
2nd Dose
|
|
31975036
|
|
Age Group 15-18 years
|
|
1st Dose
|
|
61970030
|
|
2nd Dose
|
|
53183680
|
|
Age Group 18-44 years
|
|
1st Dose
|
|
561345450
|
|
2nd Dose
|
|
516031967
|
|
Precaution Dose
|
|
98306160
|
|
Age Group 45-59 years
|
|
1st Dose
|
|
204039463
|
|
2nd Dose
|
|
197018756
|
|
Precaution Dose
|
|
49821233
|
|
Over 60 years
|
|
1st Dose
|
|
127675282
|
|
2nd Dose
|
|
123180520
|
|
Precaution Dose
|
|
47894048
|
|
Precaution Dose
|
|
21,67,65,539
|
|
Total
|
|
2,19,09,69,572
भारतातील रुग्णसंख्या सध्या 26,292 इतकी आहे, ती देशाच्या एकूण रुग्णसंख्येच्या तुलनेत 0.06% इतकी आहे.
परिणामी, भारतात रुग्ण बरे होण्याचा दर 98.76% झाला आहे.
गेल्या 24 तासांत 3,208 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,63,406 झाली आहे.
गेल्या 24 तासात 2,139 नव्या कोरोना रुग्णांची नोंद झाली.
गेल्या 24 तासात एकूण 2,64,216 चाचण्या करण्यात आल्या. भारताने आतापर्यंत एकूण 89.76  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.13% तर दैनंदिन पॉझिटिव्हिटी दर 0.81% आहे.
अर्थ मंत्रालय
भिवंडी इथल्या सीजीएसटी आयुक्तालयाने 19 कोटी रुपयांच्या आयकर फसवणूक प्रकरणी ओपो मोबाईल कंपनीच्या वित्तीय व्यवस्थापकाला केली अटक
मुंबई, 22 मार्च 2023
मेसर्स ओपो  मोबाईल्स इंडिया प्रायव्हेट लिमिटेड, या मूळ चीनी कंपनीचा व्यवस्थापक आणि वित्त आणि लेखा विभागाचा अधिकृत स्वाक्षरीकर्ता, महेंद्र कुमार रावत याला, बनावट पावत्यांद्वारे इनपुट टॅक्स क्रेडिटची 19 कोटीची फसवणूक केल्या प्रकरणी, सीजीएसटी भिवंडी आयुक्तालयाने अटक केली आहे. मुंबई विभागातील सीजीएसटी भिवंडी आयुक्तालयाच्या अधिकाऱ्यांनी आज  रावत याला अटक केली आणि त्याला 03.04.23 पर्यंत न्यायालयीन कोठडी दिली. तपासादरम्यान प्राप्त झालेल्या पुराव्यांच्या आधारे, सीजीएसटी कायदा, 2017 च्या कलम 132 चे उल्लंघन केल्याबद्दल सीजीएसटी कायदा, 2017 च्या कलम 69 अंतर्गत आज त्याला अटक करण्यात आली.
सीजीएसटी भिवंडी आयुक्तालयाच्या फसवणूक विरोधी शाखेने मेसर्स ओपो मोबाईल्स इंडिया प्रायव्हेट लिमिटेड  ची चौकशी केली. यामधून ओपो  महाराष्ट्र, कोणत्याही मालाची पावती न घेता बनावट ITC मिळवत असल्याचे उघडकीला आले आहे. ओपो  मोबाईल्स इंडिया प्रायव्हेट लिमिटेडचा पुरवठादार, असलेली मेसर्स गेन हिरो इंडिया प्रायव्हेट लिमिटेड, ही कंपनी आपल्या व्यवसायाच्या प्रमुख ठिकाणी अस्तित्वात नसल्याचे आढळून आले. या संदर्भात, या व्यवहाराची सोळा ई-वे बिले  पडताळण्यात आली, आणि ती बनावट असल्याचे आढळून आले. त्यानंतर, वाहतूकदार आणि वाहन मालक यांचे जबाब नोंदवण्यात आले. यामधून, ओपो महाराष्ट्रला मालाचा पुरवठा होत नसल्याचे उघड झाले.
या प्रकरणी, कंपनीचे व्यवस्थापक आणि वित्त आणि लेख विभागाचे अधिकृत स्वाक्षरीकर्ता, महेंद्र कुमार रावत, प्रमुख आरोपी असून, त्याने गेन हिरो इंडिया प्रायव्हेट लिमिटेड ने कोणताही माल न घेता जारी केलेल्या 107,08,56,072/- रुपयांच्या ITCच्या बदल्यात, 19,27,54,093/- रुपयांच्या बनावट पावत्या मिळवल्या होत्या. या पावत्या बनावट असल्याचा जबाब त्याने नोंदवला आहे. हे प्रकरण, सीजीएसटी मुंबई विभागाने कर फसवणूक करणार्या आणि कर चुकवणार्यांविरोधात सुरू केलेल्या विशेष मोहिमेचा एक भाग आहे. आतापर्यंत सीजीएसटी भिवंडी आयुक्तालयाने गेल्या 18 महिन्यांतच 24 जणांना अटक केली आहे, अशी माहिती केंद्रीय जीएसटी भिवंडीचे आयुक्त सुमित कुमार यांनी दिली.PIB Mumbai | S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
गृह मंत्रालय
पंतप्रधान नरेंद्र मोदी यांच्या कोविड-19 विरुद्धच्या लोकचळवळीत सर्वांनी सहभागी होण्याचे केंद्रीय गृहमंत्री अमित शाह यांचे आवाहन सगळे देशबांधव एकत्रित आले तरच कोविड-19 सारख्या जागतिक आजाराचा सामना होऊ शकेल
आपण सर्वांनी एकत्र येऊन, कोविडशी लढा देण्यासाठी पंतप्रधान मोदी यांनी सुरु केलेल्या मोहिमेत सहभागी होऊया-अमित शाह
“स्वतःचे कोविडपासून संरक्षण करण्यासाठी केवळ तीन मंत्र आहेत-मास्कचा वापर, दोन मीटरचे शारीरिक अंतर आणि वारंवार हात स्वच्छ धुणे”
कोविड-19 पासून केवळ स्वतःलाच नव्हे तर आपले मित्र, कुटुंब आणि सहकाऱ्यांना सुरक्षित ठेवण्यासाठी या तीन सुरक्षा मंत्रांचे पालन आपण सर्वांनी करुया
कोविड-19 शी लढा देण्यासाठी पंतप्रधान नरेंद्र मोदी यांनी सुरु केलेल्या लोकचळवळीत सहभागी होण्याचे आवाहन, केंद्रीय गृहमंत्री अमित शाह यांनी आज सर्व नागरिकांना केले.
या संदर्भात केलेल्या ट्वीटमध्ये अमित शाह यांनी म्हटले आहे, की ‘कोविड-19 सारख्या जागतिक आजाराचा सामना करायचा असेल तर आपण सर्व देशबांधवांनी एकत्र येणे आवश्यक आहे. चला तर मग, आपण सगळे लोक पंतप्रधानांच्या जनचळवळीत सहभागी होऊया, प्रत्येक व्यक्तीला या आजाराविषयी आणि त्यापासून बचाव करण्याविषयी माहिती देऊन, भारताला कोविड मुक्त करुया.”
ते पुढे म्हणाले, “कोविडपासून स्वतःचे संरक्षण करण्यासाठीचे केवळ तीन मंत्र आहेत. मास्कचा वापर, दोन मीटरचे शारीरिक अंतर राखणे, हात वारंवार धुणे. या तीन मंत्रांचे पालन करूया आणि केवळ स्वतःलाच नव्हे तर, आपले कुटुंब, मित्र आणि सहकाऱ्यांनाही कोविड संसर्गापासून सुरक्षित ठेवूया,” असे आवाहन त्यांनी केले.
कोरोना से बचाव के केवल तीन मंत्र;
— Amit Shah  October 8, 2020
मास्क पहनें।
दो गज की दूरी रखें।
बार-बार हाथ धोएं।
सभी से मेरी अपील है कि @narendramodi जी के इस आवाहन को सुरक्षा मंत्र मानकर न सिर्फ स्वयं को सुरक्षित रखें बल्कि अपने परिजनों, दोस्तों और सहकर्मियों को भी सुरक्षित करें। #Unite2FightCorona pic.twitter.com/2XqGcoUoZb
कोरोना जैसी वैश्विक महामारी से तभी लड़ा जा सकता है जब समस्त देशवासी एक साथ आयें।
— Amit Shah  October 8, 2020
आइए हम सब मिलकर @narendramodi जी द्वारा कोरोना के विरुद्ध चलाए जा रहे इस जनआंदोलन से जुड़े और सभी को इस महामारी के प्रति जागरूक कर कोरोना मुक्त भारत बनाने में एक अहम भूमिका निभाए।#Unite2FightCorona pic.twitter.com/vBvHNUxJ5t
अर्थ मंत्रालय
प्रजासत्ताक दिनानिमित्त केंद्रीय अप्रत्यक्ष कर मंडळ आणि सीमा शुल्क विभागाच्या अधिकाऱ्यांची राष्ट्रपती पुरस्कारासाठी निवड
नवी दिल्ली, 26 जानेवारी 2021
दर वर्षी केंद्रीय अप्रत्यक्ष कर मंडळ आणि सीमा शुल्क विभागातील अधिकारी आणि क्षेत्र अधिकाऱ्यांनी देशसेवेसाठी कर्तव्य बजावताना सातत्याने उच्च दर्जाची सेवा दिल्याबद्दल “जीव धोक्यात घालून केलेल्या असामान्य गुणवत्तापूर्ण सेवे”साठीचा राष्ट्रपती कौतुक प्रमाणपत्र पुरस्कार आणि “विशेष उल्लेखनीय सेवा” बजावल्याबद्दल राष्ट्रपती पदके दिली जातात. प्रजासत्ताक दिनाच्या पूर्वसंध्येला या सर्व पुरस्कारांची घोषणा करण्यात येते.
केंद्र सरकारच्या सेवेत असताना त्यांच्या क्षेत्रामध्ये वर्षानुवर्षे असामान्य आणि निर्दोष सेवा बजावल्याबद्दल या वर्षी 2 अधिकाऱ्यांची “जीव धोक्यात घालून केलेल्या असामान्य गुणवत्तापूर्ण सेवे”साठीच्या राष्ट्रपती कौतुक प्रमाणपत्र पुरस्कारासाठी निवड करण्यात आहे आणि 22 अधिकाऱ्यांची “विशेष उल्लेखनीय सेवा” बजावल्याबद्दल राष्ट्रपती पदकासाठी निवड झाली आहे. या वर्षी निवड झालेल्या अधिकाऱ्यांमध्ये वर्षानुवर्षे त्या त्या विभागात सातत्याने कार्यरत राहून विविध क्षेत्रांमध्ये वचनबद्ध सेवा देणारे अतिरिक्त महासंचालक, सहाय्यक संचालक, अधिक्षक/वरिष्ठ गुप्तचर अधिकारी , गुप्तचर अधिकारी, वरिष्ठ तंत्रज्ञान सहाय्यक आणि वाहनचालक यांचा समावेश आहे.
“जीव धोक्यात घालून केलेल्या असामान्य गुणवत्तापूर्ण सेवे”साठीच्या राष्ट्रपती कौतुक प्रमाणपत्र पुरस्कारासाठी निवड झालेल्या 2 अधिकाऱ्यांमध्ये जोधपुर येथे दिल्ली प्रदेश विभागात कार्यरत महसूल गुप्तचर महासंचालनालयाचे गुप्तचर अधिकारी विपिन पाल आणि कोचीन प्रदेश विभागात कार्यरत महसूल गुप्तचर महासंचालनालयाचे गुप्तचर अधिकारी अल्बर्ट जॉर्ज यांचा समावेश आहे.
“विशेष उल्लेखनीय सेवा” बजावल्याबद्दल राष्ट्रपती पदकासाठी निवड झालेल्या 22 अधिकाऱ्यांमध्ये महाराष्ट्राच्या चार अधिकाऱ्यांचा समावेश आहे. यामध्ये मुंबई झोनल विभागात कार्यरत महसूल गुप्तचर महासंचालनालयाच्या  सुहृद अविनाश राबडे आणि रमाकांत यशवंत मोरे या 2 गुप्तचर अधिकाऱ्यांचा तसेच पुण्याच्या केंद्रीय वस्तू आणि सेवा कर विभागाच्या अधीक्षक अनिता जाधव आणि पुणे झोनल विभागात वस्तू आणि सेवा कर गुप्तचर महासंचालनालयात , गुप्तचर अधिकारी म्हणून कार्यरत असलेले अजित सुरेश लिमये यांचा समावेश आहे.S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
अर्थ मंत्रालय
मुंबई सीमाशुल्क क्षेत्र- II कार्यालयात आंतरराष्ट्रीय सीमाशुल्क दिन साजरा
मुंबई, 27 जानेवारी 2022
मुंबई मुंबई सीमाशुल्क क्षेत्र- II कार्यालय, न्हावा शेवा यांनी आज आंतरराष्ट्रीय सीमाशुल्क दिन साजरा केला. “डेटा संस्कृतीचा अंगीकार करत, सीमाशुल्क क्षेत्रात डिजिटल परिवर्तनाला चालना देणे आणि डेटा व्यवस्था विकसित करणे” ही यावर्षीच्या आंतरराष्ट्रीय सीमाशुल्क दिनाची संकल्पना होती.
आभासी पद्धतीने पार पडलेल्या या कार्यक्रमात व्यापार सुलभता, कोविड संकटात करण्यात आलेल्या उपाययोजना आणि माहिती तंत्रज्ञान आधारीत इतर निर्णयांवर व्यापक चर्चा करण्यात आली. भागधारकांकडून नवीन प्रणालींविषयी मते जाणून घेण्यात आली.
डेटा संस्कृतीचा अंगीकार करत, सीमाशुल्क क्षेत्रात डिजिटल परिवर्तनाला चालना देणे आणि डेटा व्यवस्था विकसित करणे” या विषयावर अधिकाऱ्यांमध्ये परिसंवादाचे आयोजन करण्यात आले होते. मुंबई सीमाशुल्क क्षेत्र- II कार्यालयाने आयोजित केलेल्या ऑनलाईन प्रश्नमंजुषेला चांगला प्रतिसाद मिळाला.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
माहिती आणि प्रसारण मंत्रालय
डीडी स्पोर्ट्स ही वाहिनी आता झाली आहे डीडी स्पोर्ट्स एचडी वाहिनी
नवी दिल्ली, 6 सप्टेंबर 2023
डीडी स्पोर्ट्स ही दूरचित्रवाणी वाहिनी आता डीडी स्पोर्ट्स एचडी वाहिनी झाली आहे. देशाची सार्वजनिक प्रसारक असलेल्या प्रसार भारतीने सरकारी वाहिन्यांमध्ये आणखी एका हाय-डेफिनिशन वाहिनीची भर घातली असून सध्या सुरु असलेल्या आशिया चषक क्रिकेट स्पर्धांच्या प्रसारणाने आता डीडी स्पोर्ट्स एचडी या वाहिनीच्या कार्याची सुरुवात होत आहे. यामुळे देशभरातील क्रीडारसिकांची दीर्घकाळ प्रलंबित असलेली मागणीच केवळ पूर्ण होणार नसून, बदलत्या काळानुसार डीडी वाहिन्यांचे संपूर्ण जाळे परिवर्तीत करण्याच्या दिशेने टाकलेले आणखी एक निर्णायक पाऊल आहे.
डीडी स्पोर्ट्स एचडी वाहिनी आता क्रीडाप्रेमींची पहिल्या पसंतीची वाहिनी होणार आहे. या प्रेक्षकांना आता महत्त्वाच्या आंतरराष्ट्रीय क्रीडा स्पर्धांचे प्रसारण हाय-डेफिनिशन क्षमतेसह पाहायला मिळेल. येत्या काही महिन्यांमध्ये डीडी स्पोर्ट्स ही वाहिनी नवनवीन कार्यक्रमांसह प्रेक्षकांसमोर येणार आहे.
गेल्या काही महिन्यांमध्ये डीडी स्पोर्ट्स वाहिनीने साहित्याच्या सादरीकरणाच्या दृष्टीने अनेक अभिनव आणि नव्या दृष्टीकोनांसह नवे कार्यक्रम सुरु केले आहेत. नुकत्याच संपलेल्या भारत विरुध्द वेस्ट इंडीज आंतरराष्ट्रीय क्रिकेट मालिकेच्या प्रसारणामध्ये दूरदर्शनने हिंदी तसेच इंग्रजी भाषेतील समालोचनासह, तमिळ,कन्नड,बंगाली,तेलुगु तसेच भोजपुरी या भाषांमधील समालोचन देखील उपलब्ध करून दिले होते. या वाहिनीने इतर अनेक स्त्रोतांसह एनबीए,पीजीटीए यांसारख्या क्रीडा क्षेत्रातील संस्थांशी सहयोगी संबंध प्रस्थापित केले आहेत.
येत्या काही महिन्यांमध्ये असेच इतर अनेक करार होणार आहेत ज्यांच्यामुळे डीडी स्पोर्ट्स ही वाहिनी क्रीडा विश्वातील अत्यंत आघाडीची प्रसारण वाहिनी म्हणून स्वतःचे स्थान पक्के करेल.
डीडी स्पोर्ट्स या वाहिनीच्या कार्याची सुरुवात 18 मार्च 1998 रोजी झाली. सुरुवातीला या वाहिनीद्वारे 6 तासांच्या कालावधीत क्रीडा क्षेत्रातील कार्यक्रमांचे प्रसारण होत असे, पुढे 1999 मध्ये हा कालावधी वाढवून 12 तासांचा करण्यात आला. 1 जून 2000 पासून डीडी स्पोर्ट्स या वाहिनीचे कामकाज अहोरात्र उपग्रह वाहिनीच्या स्वरुपात सुरु झाले. डीडी स्पोर्ट्स एचडी वाहिनीच्या कार्याचा प्रारंभ करण्याच्या निर्णयामुळे, ही वाहिनी म्हणजे, महत्त्वाच्या सर्व आंतरराष्ट्रीय क्रीडाविषयक कार्यक्रमांचे तसेच खेलो इंडिया क्रीडास्पर्धा, हिवाळी स्पर्धा आणि दिव्यांगांसाठीच्या क्रीडास्पर्धांसह इतर अनेक स्पर्धांसारख्या मूलभूत परिवर्तनशील घटनांचे प्रसारण एकाच ठिकाणी उपलब्ध होण्याची सोय झाली आहे.
डीडी स्पोर्ट्स ही वाहिनी सध्या डीडी फ्री डिश सेवेतील 079 क्रमांकाच्या वाहिनीवर उपलब्ध आहे आणि लवकरच ही वाहिनी इतर मंचांवर देखील उपलब्ध होईल.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
पंतप्रधान कार्यालय
पंतप्रधानांनी आयसीसीआरने वस्त्रोद्योग परंपरा याविषयी आयोजित केलेल्या आंतरराष्ट्रीय वेबिनारला संबोधित केले
वेबिनारच्या माध्यमातून कल्पानांची देवाणघेवाण आणि उत्तम बाबी सामायिक केल्यामुळे सहकार्याची नवी दालने खुली होतील-पंतप्रधान
नवी दिल्ली, 3 ऑक्टोबर 2020
पंतप्रधान नरेंद्र मोदी यांनी आज आयसीसीआरने आयोजित केलेल्या वस्त्रोद्योग परंपरांविषयीच्या आंतरराष्ट्रीय वेबिनारला संबोधित केले.
याप्रसंगी बोलताना पंतप्रधानांनी भारतीय सांस्कृतिक संबंध परिषद आणि उत्तर प्रदेश डिझाईन इन्स्टिट्यूटचे विविध देशातील लोकांना ‘विव्हींग रिलेशन्स: टेक्सटाईल ट्रॅडिशन्स’ या संकल्पनेअंतर्गत एकत्र आणल्याबद्दल कौतुक केले. ते म्हणाले, वस्त्रोद्योग क्षेत्राचा इतिहास, विविधता आणि प्रचंड संधी या माध्यमातून दिसून येतील.
पंतप्रधान भारताच्या वस्त्रोद्योग परंपरेच्या उच्च परंपरांविषयी बोलले. ते म्हणाले, नैसर्गिक रंगाचे सूत आणि रेशीमविषयी भारताचा वैभवशाली इतिहास आहे. वस्रोद्योगातील विविधता आपल्या संस्कृतीचे वैभव दर्शवते. ते म्हणाले, वस्त्र परंपरेत प्रत्येक समुदाय, प्रत्येक गाव आणि प्रत्येक राज्यांचे आगळे वैशिष्ट्ये आहे. त्यांनी आदिवासी समुदायाच्या उच्च वस्त्र परंपरा अधोरेखित केल्या. ते म्हणाले, भारताच्या वस्त्र परंपरेत रंग, तजेलता आणि तपशीलासाठीची दृष्टी आहे.
पंतप्रधान म्हणाले, वस्त्रोद्योग क्षेत्राने नेहमीच संधी उपलब्ध करुन दिल्या आहेत. स्थानिक पातळीवर, देशात रोजगार पुरवणाऱ्या आघाडीच्या क्षेत्रांमध्ये वस्त्रोद्योग आहे. ते म्हणाले, भारतीय वस्त्रांना जागतिक पातळीवर चांगली पसंती आहे आणि परंपरा, कौशल्य, उत्पादकता आणि तंत्रज्ञान समृद्धीची जाणीव आहे.
पंतप्रधान म्हणाले, हा कार्यक्रम गांधीजींच्या 150 व्या जयंतीनिमित्त आयोजित केला आहे. महात्मा गांधींनी वस्त्रोद्योग आणि सामाजिक सशक्तीकरण यांच्यातील जवळचा संबंध पाहिला आणि साधा चरखा भारताच्या स्वातंत्र्य चळवळीचे महत्त्वपूर्ण प्रतीक म्हणून परिवर्तीत केला. चरख्याने आपल्याला एक राष्ट्र या रुपाने जोडले.
पंतप्रधान म्हणाले वस्त्रोद्योग क्षेत्र आत्मनिर्भर भारत किंवा स्वावलंबी भारताच्या उभारणीसाठी प्रमुख क्षेत्र आहे. ते म्हणाले सरकार कौशल्य अद्ययावत करणे, आर्थिक सहाय्य आणि आधुनिक तंत्रज्ञानाचा वापर यावर लक्ष केंद्रीत करत आहे. ते म्हणाले आपल्या कारागिरांना जागतिक दर्जाची उत्पादने तयार करण्यासाठी, आपण जागतिक कल आणि आपल्याकडील कल दोन्ही शिकले पाहिजे. या वेबिनारमध्ये कल्पनांची देवाणघेवाण आणि उत्तम बाबी सामायिक केल्यामुळे सहकार्याची नवी दालने खुली होतील.
पंतप्रधान म्हणाले, वस्त्रोद्योगाच्या माध्यमातून जगभर महिलांना अधिक रोजगार पुरवला जातो. अशाप्रकारे वस्त्रोद्योग महिलांच्या सबलीकरणाचे प्रयत्न आणखी मजबूत करेल. ते म्हणाले खडतर काळात आपल्याला भविष्यासाठी तयारी करावी लागेल. आपल्या वस्त्रोद्योग क्षेत्राने शक्तीशाली कल्पना आणि विविधता, अनुकूलता, स्वावलंबन, कौशल्य आणि नवोन्मेष ही तत्वे प्रदर्शित केली आहेत. ही तत्वे सध्याच्या काळाशी अधिक सुसंगत बनली आहेत. वेबिनार अशा कल्पनांना अधिक बळकटी आणि वस्त्रोद्योग क्षेत्रात अधिक योगदान देणारा ठरावा, अशी अपेक्षा त्यांनी व्यक्त केली.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(